2011.gada Noteikumi Nr.

Rīgā (prot. Nr. .§)

**Grozījums Ministru kabineta 2007.gada 26.jūnija noteikumos Nr.419 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu"**

Izdoti saskaņā ar
Eiropas Savienības struktūrfondu un
Kohēzijas fonda vadības likuma
[7.pantu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=1#1), [14.panta pirmo daļu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=2#2)
un [18.panta 1.punktu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=3#3)

Izdarīt Ministru kabineta 2007.gada 26.jūnija noteikumos Nr.419 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu" (Latvijas Vēstnesis, 2007, 104.nr.; 2008, 79.nr.; 2009, 85., 118.nr.; 2010, 46., 55.nr.; 2011, 25., 140.nr.) grozījumu un papildināt V nodaļu ar 25.2 un 25.3 punktu šādā redakcijā:

"25.2 Atbildīgā iestāde vai sadarbības iestāde, ar kuru noslēgts līgums vai vienošanās, šo noteikumu 25.punktā noteiktajā kārtībā var pagarināt attiecīgajā līgumā vai vienošanās nosacījumos paredzēto projekta īstenošanas termiņu, ja neat­karīgi no finansējuma saņēmēja gribas ir iestājies vismaz viens no šādiem apstākļiem, kura dēļ nav iespējams pabeigt Eiropas Savienības fonda projektu lī­gumā vai vienošanās noteiktajā termiņā:

25.21. Iepirkumu uzraudzības birojs vai tā iesniegumu izskatīšanas komisija:

25.21.1. atstāj bez izskatīšanas vai atzīst par nepamatotu iesniegumu par pārkāpumiem finansējuma saņēmēja Eiropas Savienības fonda projekta ietvaros veiktajā iepirkuma procedūrā;

25.21.2. pieņem lēmumu par administratīvās lietas izbeigšanu vai arī administratīvā procesa izbeigšanu, ja iesnieguma iesniedzējs ir atsaucis savu iesniegumu;

25.21.3. atzīst iesniedzēja iesniegumu par pamatotu, konstatējot nebū­tiskus iepirkuma komisijas darbības pārkāpumus, bet atļaujot finansējuma saņēmējam slēgt iepirkuma līgumu;

25.22. piegādātājs, ar kuru finansējuma saņēmējs Eiropas Savienības fonda projekta ietvaros ir noslēdzis iepirkuma līgumu, ir atzīts par maksātnespējīgu;

25.23. piegādātājs, ar kuru finansējuma saņēmējs Eiropas Savienības fonda projekta ietvaros ir noslēdzis iepirkuma līgumu, bez tiesiska pamata pārtrauc pildīt minēto līgumu;

25.24. Eiropas Savienības fonda projektam ir piešķirts papildu finansējums papildu darbību veikšanai;

25.25. ir pārtraukta vai ievērojami kavēta cita Eiropas Savienības fonda, Eiropas Savienības politikas instrumentu vai ārvalstu finanšu palīdzības finansēta projekta īstenošana, ja tas ir saistīts ar attiecīgo Eiropas Savienības fonda projektu, to īsteno cits finansējuma saņēmējs un Eiropas Savienības fonda finansējuma saņēmējam nepieder kapitāla daļas citā finansējuma saņēmējā vai arī Eiropas Savienības fonda finansējuma saņēmējs nav nodevis noteiktu funkciju īstenošanu citam finansējuma saņēmējam;

25.26. nepārvarama vara.

25.3 Šo noteikumu 25.2 punktā minētie nosacījumi ir attiecināmi, ja Eiropas Savienības fonda projekta īstenošanas termiņš tika vērtēts atbilstoši Eiropas Savienības fonda projekta iesnieguma vērtēšanas kritērijiem, Eiropas Savienības fonda projekta īstenošanas termiņa pagarināšana mainītu attiecīgā projekta iesnieguma kopējo vērtējumu un ar šādu vērtējumu attie­cīgais projekta iesniegums nebūtu ticis apstiprināts. Citos gadījumos Eiropas Savienības fonda projekta īstenošanas termiņu var pagarināt virs aktivitātes īstenošanas nosacījumos noteiktā termiņa saskaņā ar līgumu vai vienošanos šo noteikumu 25.punktā noteiktajā kārtībā."

Ministru prezidents V.Dombrovskis

Finanšu ministrs A.Vilks